El meravellós món del circ en Burjajove 2014
2025-07-24

El pròxim 2 de gener, el món del circ tradicional inundarà de fantasia la Pinada de la Casa de Cultura de Burjassot. Burjajove 2014 proposa als més xicotets una jornada per endinsar-se en el meravellós ambient del món del circ. De la mà de la companyia Passabarret arriba “La Berta”, una enorme carpa de circ en la qual els xiquets i les xiquetes podran participar en variats tallers relacionats amb l’univers del circ de sempre.

A l’interior d’aquesta gran carpa d’estructura inflable, que estarà oberta d’11 a 14 h i de 17 a 20 h i que simula l’arribada d’un circ de debò a la ciutat, es duran a terme tot tipus d’activitats de circ com l’equilibri, els plats xinesos, les boles, les xanques, etc. que proposaran grans reptes d’agilitat física i mental per a grans i xicotets. L’entrada a la carpa és gratuïta.